# Ուիլյամ Սյուարդ[խմբագրել | խմբագրել կոդը]

|  |
| --- |
| Ուիլյամ Սյուարդ |
|  |
|   |
| Կուսակցություն՝ | Anti-Masonic Party? և ԱՄՆ Հանրապետական կուսակցություն |
| Կրթություն՝ | Յունիոն քոլեջ (1820) |
| Մասնագիտություն՝ | քաղաքական գործիչ, փաստաբան, դիվանագետ, գրող, իրավաբան և արտաքին գործերի նախարար |
| Դավանանք | Անգլիկան եկեղեցի |
| Ծննդյան օր | մայիսի 16, 1801(1801-05-16)[…] |
| Ծննդավայր | Florida, Նյու Յորք |
| Վախճանի օր | հոկտեմբերի 10, 1872(1872-10-10) (71 տարեկան) |
| Վախճանի վայր | Օբերն, Նյու Յորք |
| Թաղված | Fort Hill Cemetery |
| Քաղաքացիություն |  ԱՄՆ |
| Հայր | Samuel S. Seward? |
| Ամուսին | Frances Adeline Seward? |
| Զավակներ | William H. Seward Jr.?, Augustus Henry Seward?, Frederick W. Seward? և Frances Adeline "Fanny" Seward? |
|   |
| Ինքնագիր |  |
|

**Ուիլյամ Հենրի Սյուարդ** (անգլ.՝ William Henry Seward, մայիսի 16, 1801(1801-05-16)[…], Florida, Նյու Յորք - հոկտեմբերի 10, 1872(1872-10-10), Օբերն, Նյու Յորք), ամերիկացի պետական գործիչ, ԱՄՆ 24-րդ պետքարտուղար (1861—1869), եղել է Աբրահամ Լինքոլնի զինակիցը։ Նրա անվան հետ է կապված Ալյասկայի ձեռք բերումը Ռուսական կայսրությունից։

## Կենսագրություն

Ուիլյամ Սյուարդը ծնվել է 1801 թվականին՝ Նյու Յորքում։ 1820 թվականին ավարտել է Յունիոն Քոլեջի իրաբագիտության բաժինը։ 11 տարի փաստաբան լինելուց հետո զբաղվել է քաղաքականությամբ։ 1831 թվականին Սյուարդը ընտրվել է Նյու Յորք նահանգի սենատորի պաշտոնում իսկ որոշ ժամանակ անց զբաղեցրել է նահանգապետի պաշտոնը (1839-1842)։ 1849 թվականին ընտրվել է ԱՄՆ Սենատի անդամ։ Սյուարդը սկզբից հարել է Վիգերին ապա հանրապետականներին։

1860 թվականին Սյուարդը մրցակցել է Աբրահամ Լինքոլնի հետ՝ առաջիկա նախագահական ընտրությունների ժամանակ հանրապետականների գլխավոր թեկնածուն լինելու համար։ Ի վերջո հաղթանակել է Լինքոլնը։ Վերջինս Ուիլյամ Սյուարդին առաջարկել է զբաղեցնել պետքարտուղարի պաշտոնը։ Սյուարդը համաձայնել է և Լինքոլնի հաղթանակից հետո՝ 1861 թվականի մարտի 5-ին զբաղեցրել է խոստացված պաշտոնը։

Լինելով պետքարտուղար, Սյուարդը ոչ միայն զբաղվել է պետության դիվանագիտական գործունեության ղեկավարմամբ, այլ նաև փորձել է կառավարել ԱՄՆ ներքին քաղաքականությունը, սակայն Լինքոլնը նրան ազատ գործելու հնարավորություն չի ընձեռել։ Սյուարդը հակակրանքով է վերաբերվել նախագահին, սակայն երկար տարիների համատեղ աշխատանքից հետո նրանք սկսել են հարգել միմյանց։

Սյուարդը եղել է հակաանգլիական և էքսպանսիոն գաղափարների կրողներից։ ԱՄՆ 6-րդ նախագահ Ջոն Ադամսին համարում է իր քաղաքական ուսուցիչը։

Նախագահական աթոռի համար ծավալվող պայքարի ժամանակ Սյուարդը հանդես է եկել ելույթով, որում պնդել է, որ լատինոամերիկացիները, անգլիացիները և ռուսները իրենց գործունեությամբ ցանկանում են ամերիկյան մայրցամաքում հիմքեր դնել ապագայում Մեխիկո մայրաքաղաքով «նոր Ամերիկայի Միացյալ Նահանգներ» հիմնելու համար։

Աբրահամ Լինքոլնի սպանության գիշերը Սյուարդի նկատմամբ նույնպես մահափորձ է իրականացվել։ Լյուիս Փաուելը ներխուժելով պետքարտուղարի տուն, մի քանի դանակային հարվածներ է հասցրել Սյուարդին, նրա ավագ որդուն և օգնականին։ ԱՄՆ 16-րդ նախագահի սպանությունից հետո Սյուարդը պահել է իր դրիքը Էնդրյու Ջոնսոնի օրոք։

Սյուարդի ջանքերով Ռուսական Ամերիկան միացվել է Միացյալ Նահանգներին։ Ժամանակակիցները թերագնահատել են 7,200,000 ԱՄՆ դոլարի դիմաց 1,518,800 քառակուսի կիլոմետր տարածքի ձեռք բերումը։ Սյուարդը և Էնդրյու Ջոնսոնը մամուլի կողմից քննադատության են ենթարկվել։ Այժմ մարտ ամսվա վերջին երկուշաբթի օրը նշվում է Սյուարդի օրը։

1869 թվականի մարտի 5-ին իր հրաժարականից հետո Ուիլյամ Սյուարդը բնակություն է հաստատել Օբերնում։ Մահացել է 1872 թվականի հոկտեմբերի 10-ին։

## Հիշողություն

* Իր պատվին Ալյասկայում քաղաք և թերակղզի են անվանել
* 1909 թվականին Սիեթլում բրոնզե արձան է տեղադրվել։

## Ծանոթագրություններ

## Արտաքին հղումներ

* Քաղաքական պատերազմներ ԱՄՆ-ում և Ռուսաստանում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ուիլյամ Սյուարդ» հոդվածին։ |